Document ID: /roh_data/filtered/Billingualer_Corpus_interleaved-de-rm.jsonl.gz/601

This is a text translated from German to Rumantsch Grischun.
A13: Zusätzliche Rettungsstation Splügen in Betrieb

Die notfall-medizinische Versorgung entlang der A13 ist durch die temporäre Rettungsstation Splügen ergänzt worden. Auch die Rettungs-Stützpunkte Roveredo und Mesocco wurden verstärkt.

Mit der Schliessung des Gotthard-Strassentunnels ist die San-Bernardino-Route (A13) zur meistbefahrenen Alpentransit-Route für den Schwerverkehr durch die Schweiz geworden.

Über Sanitätsnotruf 144 permanent erreichbar

Bis die Lastwagen wieder den Gotthard-Strassentunnel benützen können, wird die notfall-medizinische Versorgung durch die Rettungsstation Splügen verstärkt. Sie gehört organisatorisch zur Spitalregion Thusis, welche entlang der A13 bis nach Hinterrhein reicht. Ein Rettungsteam von zwei Personen ist während 24 Stunden einsatzbereit. Es verfügt über ein gut ausgerüstetes Rettungs-Fahrzeug. Bei Bedarf kann der Notfall-Arzt über den Sanitätsnotruf 144 angefordert werden. Als ärztlicher Leiter der Rettungsstation ist Peter Adrian Herzog, leitender Notarzt Graubünden, bezeichnet worden. Die Bereitschaftskosten der Rettungsstation werden vorerst vom Kanton übernommen. Der Kanton Graubünden hofft aber auf eine angemessene Beteiligung des Bundes.

Verstärkung auch auf Südrampe

Auf der Südseite der San-Bernardino-Route sind die Rettungs-Stützpunkte Roveredo und Mesocco personell und materiell verstärkt worden. Diese beiden Stützpunkte sind nun rund um die Uhr einsatzbereit.

Um allfällige Ereignisse mit mehr als vier bis fünf Verletzten auf der San-Bernardino-Route bewältigen zu können, hat der Kanton Tessin eine enge Zusammenarbeit mit dem Kanton Graubünden vereinbart. In San Bernardino ist bereits entsprechendes Sanitätsmaterial bereit gestellt worden.

Gremium: Sanitätsdepartement Graubünden

Quelle: dt Gesundheitsamt

Data: 04.12.2001

A13: Staziun da salvament supplementara a Spleia è en funcziun

Il provediment medical d'urgenza per lung da la A13 è vegnì remplazzà da la staziun da salvament temporara a Spleia. Er las basas da salvament a Roveredo e Mesauc èn vegnidas rinforzadas.

Cun la serrada da la galaria dal Gottard è la via dal San Bernardin (A13) daventada la ruta da transit tras las Alps cun las pli autas frequenzas per il traffic da camiuns pesants tras la Svizra.

Cuntanschibla da tuttas uras sur il clom d'urgenza 144

Fin ch'ils camiuns pon puspè far diever da la galaria dal Gottard vegn rinforzà il provediment medical d'urgenza tras la staziun da salvament a Spleia. Questa staziun fa part pertutgant l'organisaziun a la regiun d'ospitals Tusaun, che cumpiglia la A13 fin a Valragn (vitg). Ina squadra da salvament da duas persunas stat a disposiziun per l'acziun durant 24 uras. Ella posseda in vehichel da salvament bain equipà. En cas da basegn pon ins dumandar in medi d'urgenza tras il clom d'urgenza 144. Sco manader medical da la staziun da salvament è vegnì designà Peter Adrian Herzog, medi d'urgenza directiv dal Grischun. Ils custs che resultan dal fatg che la staziun da salvament stat a disposiziun vegnan surpigliads en emprima lingia dal chantun. Il chantun Grischun spera dentant che la confederaziun sa participeschia adequatamain.

Rinforz er da la vart dal sid

A la vart dal sid da la ruta dal San Bernardin èn vegnidas rinforzadas las basas da salvament a Roveredo ed a Mesauc cun persunal e material. Questas duas basas èn pia prontas per l'acziun da tuttas uras.

Per pudair vegnir a frida cun eventuals eveniments cun dapli che quatter fin tschintg blessads sin la ruta dal San Bernardin, ha il chantun Tessin concludì da collavurar stretgamain cun il chantun Grischun. A San Bernardin han ins gia pinà il material da sanitad correspundent.

Gremi: departament da sanitad dal Grischun

Funtauna: rg uffizi da sanadad

Data: 04.12.2001